
‘బాహుబలి’లాంటి సినిమాలను మళ్లీ మళ్లీ తీయడం సాధ్యం కాదనీ, ప్రభాస్లాంటి పిచ్చోడు (మ్యాడ్ ఫెలో) ఉంటేనే ఇలాంటి సినిమాలు తీయడం సాధ్యమవుతుందనీ దర్శకుడు యస్.యస్. రాజమౌళి అన్నారు. ప్రభాస్ లేకపోతే ఈ సినిమాయే లేదని చెప్పారు. ‘బాహుబలి-2’ తమిళ వెర్షన్ ఆడియో ఆవిష్కరణ కోసం ఆదివారం చెన్నైకి వచ్చిన యూనిట్ సభ్యులు చిత్ర విశేషాలను మీడియాతో పంచుకున్నారు. రాజమౌళి, ప్రభాస్, అనుష్క, తమన్నా, రమ్యకృష్ణ, నాజర్ తదితరులు ఈ సమావేశంలో పాల్గొన్నారు.‘రెండో భాగంలోనూ రాజమౌళి కనిపిస్తారా?’ అని అడిగితే.. తొలి భాగంలో తాను చేసిన తప్పు అదేననీ, మళ్లీ అటువంటి తప్పు చేయననీ తెలిపారు. అవార్డుల గురించి తాను సినిమాలు తీయనని, ఒకవేళ వస్తే సంతోషమేనని వ్యాఖ్యానించారు. రజనీకాంత్ - శంకర్ సినిమా ‘2.0’తో పోటీ గురించి ప్రశ్నించగా... ఇవి రెండూ వేర్వేరు నేపథ్యాలతో కూడిన చిత్రాలనీ, భారతీయ సినిమా ఖ్యాతిని పెంచే ఈ రెండూ దక్షిణాది నుండి రావడం సంతోషకరమైన విషయమనీ అన్నారు. శ్యామ్ప్రసాద్రెడ్డి, శంకర్ల నుండే వీఎఫ్ఎక్స్ ఎలా ఉపయోగించాలో నేర్చుకున్నానని, తనకంటే వారిద్దరూ ఒక మెట్టు పైనే ఉంటారని వినమ్రంగా పేర్కొన్నారు. బాహుబలిని కట్టప్ప ఎందుకు చంపాడన్న ప్రశ్న తనను ఎంతోమంది అడుగుతున్నారని, అయితే ఎవరూ తన నుండి జవాబు ఆశించడం లేదన్నారు. ‘బాహుబలి’ కొనసాగింపు కథ ఏంటో తెలుసుకొనేందుకు విడుదల కోసం ప్రేక్షకులు ఆతృతగా ఎదురుచూస్తున్నారనీ, అదే తమ తొలి విజయమనీ చెప్పారు. ‘బాహుబలి’ తరువాత వీఎఫ్ఎక్స్ అవసరం లేని కథతో సినిమా తీయాలనుకుంటున్నానని ఆయన తెలిపారు. సైన్స్ ఫిక్షన్ సినిమా తీసే ఆలోచన ఉందా? అనే ప్రశ్నకు.. తనకు భవిష్యత్తు గురించి ఆలోచించడం కంటే గతంలోకి వెళ్లడమే ఇష్టమని రాజమౌళి బదులిచ్చారు.‘బాహుబలి’తో యావత్ భారతదేశం గొప్పగా కీర్తిస్తున్న దర్శకధీరుడు రాజమౌళి కన్నా తనకిష్టమైన దర్శకులు ఇద్దరున్నారని ప్రభాస్ చెప్పడం అందర్నీ ఆశ్చర్యానికి గురిచేసింది. ఆ ఇద్దరు దర్శకులు మరెవరో కాదు.. భారతదేశం గర్వించదగ్గ దర్శకుల్లో ఒకరైన మణిరత్నం, తెలుగు జాతి గొప్పతనాన్ని ప్రపంచానికి చాటిచెప్పిన బాపు. విలేకరులు అడిగిన ప్రశ్నలకు ప్రభాస్ బదులిస్తూ.. ‘‘నేను మొదట మణిరత్నంగారికి వీరాభిమానిని. అలాగే తెలుగులో బాపుగారిని అభిమానిస్తా. ఇప్పుడు రాజమౌళి. ఒక్కరి పేరే చెప్పమంటే మణిరత్నం పేరే చెబుతాను. అంత ఇష్టం ఆయన సినిమాలంటే. ఈ విషయం రాజమౌళికీ తెలుసు’’ అని చెప్పారు. ఇక ‘బాహుబలి’ పూర్తయ్యేంత వరకు పెళ్లి చేసుకోకూడదన్న నిర్ణయం తీసుకున్నట్లు జరుగుతున్న ప్రచారం అబద్ధమని స్వీటీ అనుష్క చెబితే... తన సమాధానం కూడా అదేనని ప్రభాస్ అన్నారు. - ఆంధ్రజ్యోతి, చెన్నై

‘bahubali’lanti cinimaalanu malli malli teeyadam saadhyam kaadanii, prabhaslanti pichhodu (mad phelo) untene ilanti cinimaalu teeyadam saadhyamavutundanii darsakudu yas.yas. rajamouli annaru. prabhas lekapothe ee cinemaye ledani cheppaaru. ‘bahubali-2’ tamila version audio aavishkarana kosam aadivaaram chennaiki vachina unit sabhyulu chitra visaeshaalanu meediatho panchukunnaaru. rajamouli, prabhas, anushka, tamanna, ramyakrishna, najar taditarulu ee samavesamlo paalgonnaaru.‘rendo bhaagamloonuu rajamouli kanipistara?’ ani adigithe.. toli bhaagamlo taanu chesina tappu adenanee, malli atuvanti tappu cheyananee telipaaru. avaardula gurinchi taanu cinimaalu teeyanani, okavela vaste santoshamenani vyaakhyaaninchaaru. rajanikant - shankar sinima ‘2.0’thoo poty gurinchi prasninchagaa... ivi rendoo ververu nepathyaalatho kuudina chitraalanii, bhaarateeya sinima khyatini penche ee rendoo dakshinaadi nundi ravadam santoshakaramaina vishayamanee annaru. shyamprasadreddy, sankarla nunde vfcs ela upayoginchaalo neerchukunnaanani, tanakante vaariddaruu oka mettu paine untaarani vinamramgaa perkonnaru. baahubalini kattappa enduku champadanna prasna tananu entomandi adugutunnarani, ayithe evaruu tana nundi jawabu aasinchadam ledannaru. ‘bahubali’ konasagimpu katha ento telusukonenduku vidudala kosam prekshakulu aatrutagaa eduruchustunnarani, adhe tama toli vijayamanee cheppaaru. ‘bahubali’ taruvaata vfcs avasaram laeni kathatho sinima teeyaalanukuntunnaanani aayana telipaaru. sains fiction sinima teese aalochana undaa? ane prasnaku.. tanaku bhavishyattu gurinchi aalochinchadam kante gatamloki velladame ishtamani rajamouli badulichaaru.‘bahubali’thoo yavat bharatadesam goppagaa keertistunna darsakadheerudu rajamouli kanna tanakishtamaina darsakulu iddarunnaarani prabhas cheppadam andarnee aascharyaaniki gurichesindi. aa iddaru darsakulu marevaro kaadu.. bharatadesam garvinchadagga darsakullo okaraina maniratnam, telugu jaati goppatanaanni prapanchaaniki chaaticheppina baapu. vilekarulu adigina prasnalaku prabhas badulistuu.. ‘‘nenu modata maniratnamgaariki veeraabhimaanini. alaage telugulo baapugaarini abhimanista. ippudu rajamouli. okkari pere cheppamante maniratnam pere chebutaanu. anta ishtam aayana cinemalante. ee vishayam rajamouliki telusu’’ ani cheppaaru. ika ‘bahubali’ puurtayyeenta varaku pelli chesukokudadanna nirnayam teesukunnatlu jarugutunna prachaaram abaddhamani sweety anushka chebithe... tana samadhanam kuudaa adenani prabhas annaru. - aandhrajyoti, chennai